“கொடையிற் சிறந்தனை யென்றுனை யாவருங் கூறலென்னே நடையிற் சிறந்த பரநா ரியரொடு நண்ணலர்க ளிடையிற் சிறந்தமை முன்னொடு பின்னின்று மீந்திலைநீ தொடையிற் சிறந்த புயபோஜ ராஜ சுகோதயனே.” [பரநாரியர் - வேறு மகளிர். நண்ணலர்களிடையில் - பகைவர் கூட்டத்தினிடையே. சிறந்து அமை முன்னொடு - சிறந்து அமைந்த மார்போடு. பின் - முதுகு. தொடை - மாலை. பரநாரியருக்கு முன்னும், நண்ணலர்களுக்குப் பின்னும் ஈந்திலையென்று நிரனிறையாக நின்றது.]